Решение на Общия съд от 16 октомври 2024 г. — Telefónica Germany/EUIPO — ePlus (e.plus)
(Дело T-570/23)1
(Марка на Европейския съюз — Производство по отмяна — Фигуративна марка на Европейския съюз „e.plus“ — Липса на доказателства за реалното използване на марката за някои услуги — Определяне на самостоятелните подкатегории услуги — Член 58, параграф 1, буква а) и параграф 2 от Регламент (ЕС) 2017/1001)
Език на производството: английски
Страни
Жалбоподател: Telefónica Germany GmbH & Co. OHG (Мюнхен, Германия) (представител: P. Neuwald, адвокат)
Ответник: Служба на Европейския съюз за интелектуална собственост (представител: J. Ivanauskas)
Друга страна в производството пред апелативния състав на EUIPO: ePlus Inc. (Хърндън, Вирджиния, Съединени щати)
Предмет
С жалбата си на основание член 263 ДФЕС жалбоподателят иска частична отмяна и изменение на решението на първи апелативен състав на Службата на Европейския съюз за интелектуална собственост (EUIPO) от 30 юни 2023 г. (съединени преписки R 1199/2022-1 и R 1711/2022-1).
Диспозитив
Отхвърля жалбата.
Всяка от страните понася направените от нея съдебни разноски.
____________
1 ОВ C, С/2023/352, 30.10.2023 г.